**PRIOPĆENJE**

**Zagreb, 23. ožujka 2016.-** Nastavno na danas usvojenu odluku Vlade o cijeni plina, a koja obvezuje Inu da od 1. travnja prodaje plin HEP-u po novoj reguliranoj cijeni, željeli bismo istaknuti kako će takva odluka Vlade imati nepovoljan učinak na prihode kompanije u iznosu od oko 160 milijuna kuna u narednih godinu dana. Ovo je još jedna u nizu nepovoljnih odluka koje su proteklih godina nanosile ozbiljnu štetu plinskom poslovanju Ine.

Podsjećamo da je cijena plina u travnju 2014. smanjena s 2,20 kn/m3 na 1,71 kn/m3, a prošle godine na 1,59 kn/m3.

Unatoč negativnim učincima ranije spomenute odluke na poslovanje kompanije INA ostaje najpouzdaniji opskrbljivač plinom na hrvatskom tržištu. Kompanija vjeruje da su otvaranje tržišta i tržišno natjecanje najučinkovitiji načini daljnjeg osiguravanja sigurnosti opskrbe.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 438 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr